A Google szerint webszemét az oldalad? Íme 8 faktor az eldöntéséhez
Szerző: hu | okt 7, 2013 | Keresőoptimalizálás |
KGC osztott meg reggel a Facebook oldalán egy remek cikket, ami összességében abba enged bepillantást, hogy az oldaladra vajon miként tekint a Google? Hiszen lehet, hogy te belehalsz a weboldalad szépségébe, de ettől függetlenül a Google webszemétként tekint rá (hátrasorolja vagy akár ki is veszi az indexből). Az alábbi 8 szempont ezt segít eldönteni.
8 kérdés, hogy eldöntsd: az oldaladat webszemétnek tartja-e a Google?
1.) Ritkán használod a közösségi médiát?
A webszemét, értéktelen, csak a Google találatok manipulálására létrehozott oldalakra nagyon kevés közösségi
(Facebook, Google+, Twitter, LinkedIn) megosztás születik.
A szpemmerek egyszerűen nem szánnak arra időt, hogy online kapcsolatokat építsenek ki a weboldalainknak, emiatt a közösségi médiában nagyjából nulla a jelenlétük.
Ez azt jelenti, hogy ha minőségi oldal benyomását szeretnéd elérni, akkor használd a közösségi médiát, mert ezzel nem csak azt mutatod meg, hogy a weboldalad értékes, hanem új ügyfeleket is szerezhetsz.
Kerüld a fekete kalapos technikákat
2.) Túloptimalizálod?
A természetellenesen ismétlődő kulcsszavakról lehet leginkább felismerni a szpemmer oldalakat. Egy példa:
“A keresőoptimalizálás azért, jó, mert a keresőoptimalizálás segíti a Google keresőben a weboldal optimalizálást, A keresőoptimalizálás árak segítenek abban, hogy a megtudd, mennyibe kerülnek a SEO-keresőoptimalizálás költségei.”
Ahhoz, hogy elkerüld a túloptimalizálást, írj úgy, ahogy beszélsz. Használj szakmai és természetes szófordulatokat egyaránt.
3.) A tartalom áll a fókuszban?
A szpemmereket nem érdekli a minőségi tartalom gyártása. A szpemmer oldalak általában másoktól átvett tartalmakat tesznek ki, vagy csak RSS-ből átvett tartalmakat használnak (az egyedi tartalom hiánya egyébként a webáruházakra még ma is nagyon jellemző). A webszemét besorolás elkerülés érdekében egyedi, olvasmányos, hasznos, minőségi tartalmat publikálj mindig!
4.) Szinte csak hirdetések vannak a weboldaladon?
A szpemmer oldalakra szintén jellemző, hogy az oldal tartalmának több mint 50%-a reklám. A szpemmerek célja persze pont az, hogy minél több pénzt sajtoljanak ki egy weboldalból, emiatt rakják tele hirdetésekkel.
Ha a céged a weboldaladból él, akkor ne kockáztass! Nézd át önkritikusan az oldaladat: nincs rajta a tartalomhoz képest túl sok reklám?
5.) Tele vagy tört linkekkel és “404! A keresett oldal nem található” feliratú nem létező aloldalakkal?
Egy szpemmer oldal fenntartására nem fordítanak sok időt a tulajdonosok, emiatt a tartalak, és linkek frissítésével nem foglalkoznak.
Ha nem szeretnéd, hogy a Google a sok nem létező oldal, vagy tört link miatt hátrasoroljon a találati listán, akkor a weboldalad legyen mindig friss és naprakész.
6.) Szinte csak gyenge linkek mutatnak az oldaladra?
Ezzel akkor kerülhetsz bajba, ha a linkjeid főleg gyenge, értéktelen linkkatalógusokból származnak. Ehhez érdemes ezeket is átfutnod:
Ez a pont szorosan kötődik a minőségi tartalomhoz, mivel ha minőségi, szakértői tartalmat publikálsz, akkor minőségi linkeket is fogsz ezekkel szerezni (mások a te írásaidra fognak hivatkozni mindenfelé a neten).
7.) Túl sok saját domaint használsz egy témához?
A szpemmerek viszonylag sok pénzt költenek domain vásárlásra (sokan 100, vagy akár 1000 domaint is megvesznek egyszerre), telerakják másolt tartalmakkal, linkekkel, és kész.
Ha te nem szeretnél szpemmer benyomást kelteni, próbálj meg inkább egy központi oldalt használni a fő területeidhez, és azt menedzselni.
8.) A Google által tiltott technikákat használsz?
Nagyon sok olyan weboldalon belüli megoldás létezik, amivel a weboldal tulajdonosok a Goolgle helyezést próbálják befolyásolni. Ezek összefoglaló neve a “black hat” (fekete kalapos technika).
Ide tartoznak a rejtett szövegek, amiket a látogatók nem látnak, csak a keresőrobotok:
fehér háttéren fehér betűk,
a képernyőből kilógó szövegek ,
rejtett linkek, amiket csak a keresőrobotok látnak.
Persze lehetséges, hogy véletlenül estél csapdába egy-egy pont kapcsán, de ha a fenti pontok nagy rész jellemző a weboldaladra, akkor bizony a Google nagy valószínűséggel webszemétnek tekinti az oldaladat.
Jó tanács: ha minőségi, pénzt is költő látogatókat szeretnél a weboldaladra, akkor minőségi tartalommal várd őket. Tekints úgy erre, mint egy nagyon jól jövedelmező befektetésre. Sok sikert!